|  |  |  |  |
| --- | --- | --- | --- |
| stema Romania | **JUDEŢUL ARGEŞ** |  | Logo CJ_Judetul Arges |
| **CONSILIUL JUDEŢEAN ARGEŞ** |  |
| **Piteşti, Piaţa Vasile Milea Nr. 1, Cod poștal: 110053**  [**www.cjarges.ro**](http://www.cjarges.ro)**Operator de date personale nr. 37708 C:\Users\madalinab\Desktop\Logo ISO 90001.jpg** | **Logo CJ_Judetul Arges** |

**DIRECŢIA AMENAJAREA TERITORIULUI ŞI URBANISM**

**Compartimentul GHIȘEUL UNIC DE EFICIENȚĂ ENERGETICĂ**

**ADRESA DE ÎNAINTARE ȘI DE INFORMARE**

**referitoare la implementarea investiţiilor I4: Schemă de granturi sub formă de bonuri valorice pentru accelerarea utilizării energiei din surse regenerabile de către gospodării şi I7: Schema de granturi sub formă de bonuri valorice pentru îmbunătăţirea eficienţei energetice a gospodăriilor din componenta 16: REPowerEU a Planului naţional de rezilienţă şi redresare al României, care se desfăşoară în cadrul ghişeelor unice de eficienţă energetică**

Către:

**Toate unitățile administrativ-teritoriale (UAT), municipii, orașe și comune din județul Argeș /Autoritatea Publică Locală (APL) - UAT ..........................................................................**

Ministerul Investiţiilor şi Proiectelor Europene (MIPE) colaborează cu reţeaua naţională a ghişeelor unice de eficienţă energetică în privinţa **implementării investiţiilor I4 şi I7 din cadrul Componentei 16 REPowerEU a Planului naţional de redresare şi rezilienţă** [art. 1 alin. (4) din Ordonanţa de urgenţă a Guvernului nr. 92/2024 privind înfiinţarea reţelei naţionale de **ghişee unice de eficienţă energetică** (OUG nr. 92/2024)].

La nivelul aparatului de specialitate al Consiliului Judeţean Argeș a fost înființat, în cadrul Direcției amenajarea teritoriului și urbanism, Compartimentul Ghişeul unic de eficienţă energetică, în subordinea directă a Arhitectului-șef [art. 4 alin. (1) din OUG nr. 92/2024].

Ghişeul unic de eficienţă energetică (GUEE) sprijină MIPE în implementarea investiţiilor **I4** şi **I7**, acordând informaţii pentru toţi beneficiarii potenţiali ai investiţiilor, respectiv facilitând implementarea investiţiilor [art. 6 alin. (4) lit. a) din OUG nr. 92/2024].

În acest sens, printre altele, am înființat adresa de e-mail [***energieverde@cjarges.ro***](mailto:energieverde@cjarges.ro), am organizat şi întreţinem o secţiune specifică privind eficienţa energetică în clădiri, uşor accesibilă pe site-ul Consiliului Judeţean Argeș - [***https://www.cjarges.ro/en/ghiseul-unic-de-eficienta-energetica***](https://www.cjarges.ro/en/ghiseul-unic-de-eficienta-energetica) -, care cuprinde linkul către punctul unic de informare online, respectiv [***https://mfe.gov.ro/repower-componenta-i4-si-i7-etapa-gospodariilor-vulnerbile/***](https://mfe.gov.ro/repower-componenta-i4-si-i7-etapa-gospodariilor-vulnerbile/) *.*

La momentul de față, au fost aprobate și publicate pe site-ul MIPE:

- ***Ghidul specific*** *- Condiții de accesare a fondurilor europene aferente Planului Național de Redresare și Reziliență în cadrul apelurilor de proiecte aferente****Investiției 4*** *– Schema de granturi sub formă de bonuri valorice pentru accelerarea utilizării energiei din surse regenerabile de către gospodării, din cadrul Componentei 16.RePowerEu*, în forma actualizată după modificarea prin **Ordinul** ministrului investiţiilor şi proiectelor europene nr. **6561/15.10.2024** (**Ghidul specific privind I4**); Ghidul specific privind **I4** poate fi descărcat de pe site-ul Consiliului Judeţean Argeș; a se copia următorul link în browser-ul de internet utilizat: <https://www.cjarges.ro/documents/10865/2556811/1.+Ghidul+solicitantului_Investitia+4_.pdf/5ae96364-c392-43fa-8b2f-782909c7b4ca>

- ***Ghidul specific*** *- Condiții de accesare a fondurilor europene aferente Planului Național de Redresare și Reziliență în cadrul apelului de proiecte aferent****Investiţiei 7 – Schema de granturi sub formă de bonuri valorice pentru îmbunătățirea eficienței energetice a gospodăriilor****, Axa I* – Renovare ce vizează eficiența energetică combinată cu instalarea de panouri solare pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili din cadrul Componentei 16.RePowerEU, în forma actualizată după modificarea prin **Ordinul** ministrului investiţiilor şi proiectelor europene nr. **6560**/**15.10.2024** (**Ghidul specific privind I7**); Ghidul specific privind **I7** poate fi descărcat de pe site-ul Consiliului Judeţean Argeș; a se copia următorul link în browser-ul de internet utilizat: <https://www.cjarges.ro/documents/10865/2559087/1.+Ghidul+solicitantului_Investitia+7_Axa+1.pdf/0574e360-631d-497c-bc97-f0bbe43cb611> .

Ca atare, pentru executarea în concret a prevederilor Ghidurilor specifice privind investițiile I4 și I7, referite mai înainte, pe baza schimbului nostru de relații,

**(i)** **vă transmitem** **alăturat** următoarele documente:

**1.** - **Lista persoanelor vulnerabile** care, conform centralizatorului primit din partea MIPE, au domiciliul pe raza unității administrativ teritoriale pe care o conduceți - **în vederea *informării grupului țintă* - *Solicitanți și Beneficiari finali*** *-,* precum și a **promovării Investițiilor I4 și I7 în teritoriu**,

**2.** - **Extrasele relevante** din **Ghidurile specifice** cu privire la:

***a)*** *,,1.2* ***Tipul apelurilor de proiecte, durata și perioada de depunere****;”;*

***b)*** *,,1.5.2* ***Valoarea*** *minimă și maximă a* ***finanțării alocate per proiect****”;*

***c)*** *,,1.5.3* ***Calendar apeluri****”;*

***d)*** *,,4.1.2* ***Documente necesare*** *pentru* ***constituirea dosarului*** *BENEFICIARULUI FINAL”*, precum și

***e)******anexele 2***din documentațiile ghidurilor specifice ,,***Lista GUEE de verificare a eligibilității Beneficiarilor finali***” - împreună cu această **A T E N Ț I O N A R E** :

Pentru a **preîntâmpina solicitările de completări** din partea GUEE, în urma efectuării verificării dosarelor beneficiarilor finali, facem **recomandarea** ca, în Documentele eliberate de Autoritatea Publică Locală (**APL**) pentru dovedirea proprietății, să fie, după caz și după datele deținute de APL, înscrise și **mențiunile despre calitatea de *unic proprietar*** a beneficiarului final (consumator vulnerabil de energie) sau că acesta ,,***deține minimum 50% din suprafața utilă a clădirii”***, putându-se solicita în acest sens beneficiarului final, eventual, o **declarație pe propria răspundere** a acestuia sub sancțiunea prevăzută de legea penală pentru fals în declarații.

**3.** - **Model de adeverință** eliberată de **APL** și **destinată verificării**, de către GUEE, a**eligibilității** Beneficiarilor finaliîn raport cu **criteriile nr. 7 și nr. 8** din**anexa 2** la Ghidul specific privind **Investiția 4,** respectiv **cu criteriile nr. 16 și nr. 17** din**anexa 2** la Ghidul specific privind **Investiția 7** - spre **a înlesni constituirea operativă a dosarelor** beneficiarilor finali,

**(iii) și,** de asemenea, **vă adresăm** rugămintea de a desemna câte **o *persoană de contact*** din partea instituției dumneavoastră, precum și **un *locțiitor al acesteia***, cu care personalul GUEE va putea intra în contact direct pentru a clarifica aspectele ce se vor ivi pe parcursul implementării programului și să ne comunicați, la adresa de e-mail [*energieverde@cjarges.ro*](mailto:energieverde@cjarges.ro)*,* datele de contact ale acesteia: *nume și prenume, nr. de telefon mobil și fix, adresă de e-mail*.

Cu stimă,

PREȘEDINTE

**Ion MÎNZÎNĂ**